Bekendtgørelse for Grønland om opgørelse af den virksomhedsspecifikke kontracykliske buffersats, de maksimale udlodningsbeløb og indholdet af en kapitalbevaringsplan for visse finansielle virksomheder

I medfør af § 125 a, stk. 9, § 125 b, stk. 10, § 125 c, stk. 5 og § 373, stk. 4, i lov om finansiel virksomhed, som sat i kraft for Grønland ved kongelig anordning nr. 1252 af 15. december 2004, som ændret ved anordning nr. 1047 af 1. september 2010, anordning nr. 838 af 14. august 2012, anordning nr. 1675 af 16. december 2015, anordning nr. 1676 af 16. december 2015, anordning nr. 1677 af 16. december 2015, anordning nr. 1678 af 16. december 2015, anordning nr. 1679 af 16. december 2015, anordning nr. 1680 af 16. december 2015, anordning nr. 1681 af 16. december 2015, anordning nr. 1682 af 16. december 2015, anordning nr. 1683 af 16. december 2015, anordning nr. 1684 af 16. december 2015, anordning nr. 1685 af 16. december 2015, anordning nr. 1686 af 16. december 2015, anordning nr. 1687 af 16. december 2015, anordning nr. 1688 af 16. december 2015, anordning nr. 1330 af 6. december 2019, anordning nr. 1327 af 6. december 2019, anordning nr. 1323 af 6. december 2019, anordning nr. 1324 af 6. december 2019, anordning nr. 68 af 29. januar 2020, anordning nr*.* 1096 af 29. juni 2022 og anordning nr. 921 af 26. juni 2023, fastsættes:

Anvendelsesområde og definitioner

**§ 1.** Denne bekendtgørelse finder anvendelse for pengeinstitutter, realkreditinstitutter og fondsmæglerselskaber I, jf. dog stk. 2.

*Stk. 2.* §§ 6 og 7 finder dog alene anvendelse på globalt systemisk vigtige finansielle institutter (G-SIFI).

**§ 2.** I denne bekendtgørelse forstås ved:

1) Virksomheden: Et pengeinstitut, realkreditinstitut eller fondsmæglerselskab I.

2) Relevant krediteksponering: En krediteksponering i andre eksponeringsklasser end de eksponeringsklasser, der er nævnt i artikel 112, litra a–f, i Europa-Parlamentets og Rådets forordning (EU) nr. 575/2013 af 26. juni 2013 om tilsynsmæssige krav til kreditinstitutter og investeringsselskaber, som sat i kraft for Grønland ved lov og hvor eksponeringen er omfattet af følgende:

a) Kapitalgrundlagskravene for kreditrisiko i henhold til tredje del, afsnit II, i Europa-Parlamentets og Rådets forordning (EU) nr. 575/2013 af 26. juni 2013 om tilsynsmæssige krav til kreditinstitutter og investeringsselskaber, som sat i kraft for Grønland ved lov.

b) Såfremt eksponeringen er i handelsbeholdningen, kapitalgrundlagskrav for specifik risiko i henhold til tredje del, afsnit IV, kapitel 2, i Europa-Parlamentets og Rådets forordning (EU) nr. 575/2013 af 26. juni 2013 om tilsynsmæssige krav til kreditinstitutter og investeringsselskaber, som sat i kraft for Grønland ved lov, eller forøget misligholdelses- og migrationsrisiko i henhold til tredje del, afsnit IV, kapitel 5, i Europa-Parlamentets og Rådets forordning (EU) nr. 575/2013 af 26. juni 2013 om tilsynsmæssige krav til kreditinstitutter og investeringsselskaber, som sat i kraft for Grønland ved lov.

c) Såfremt eksponeringen er en securitisering, kapitalgrundlagskravene i henhold til tredje del, afsnit II, kapitel 5, i Europa-Parlamentets og Rådets forordning (EU) nr. 575/2013 af 26. juni 2013 om tilsynsmæssige krav til kreditinstitutter og investeringsselskaber, som sat i kraft for Grønland ved lov.

3) Virksomhedens foreløbige overskud: Virksomhedens foreløbige resultat før skat såfremt dette er positivt eller nul.

4) Virksomhedens overskud ved årets udgang: Virksomhedens årsresultat før skat såfremt dette er positivt eller nul.

5) Generel krediteksponering: Virksomhedens risikoeksponeringsbeløb beregnet i overensstemmelse med artikel 92, stk. 3, i Europa-Parlamentets og Rådets forordning (EU) nr. 575/2013 af 26. juni 2013 om tilsynsmæssige krav til kreditinstitutter og investeringsselskaber, som sat i kraft for Grønland ved lov, for en eksponering omhandlet i nr. 2, litra a.

6) Eksponering i handelsbeholdningen: Virksomhedens risikoeksponeringsbeløb beregnet i overensstemmelse med artikel 92, stk. 3, i Europa-Parlamentets og Rådets forordning (EU) nr. 575/2013 af 26. juni 2013 om tilsynsmæssige krav til kreditinstitutter og investeringsselskaber, som sat i kraft for Grønland ved lov, for en eksponering omhandlet i nr. 2, litra b.

7) Securitiseringseksponering: Virksomhedens risikoeksponeringsbeløb beregnet i overensstemmelse med artikel 92, stk. 3, i Europa-Parlamentets og Rådets forordning (EU) nr. 575/2013 af 26. juni 2013 om tilsynsmæssige krav til kreditinstitutter og investeringsselskaber, som sat i kraft for Grønland ved lov, for en eksponering omhandlet i nr. 2, litra c.

8) Låntagers hjemsted: Det land, hvor den fysiske eller juridiske person, som er virksomhedens modpart i en generel krediteksponering, udsteder af et finansielt instrument uden for handelsbeholdningen eller modpart i en eksponering uden for handelsbeholdningen, normalt er bosiddende (i tilfælde af en fysisk person) eller er registreret (i tilfælde af en juridisk person); for en juridisk person, hvis faktiske hovedsæde er beliggende i et andet land end det land, hvor personen er registreret, forstås ved »låntagers hjemsted« det land, hvor personen har sit faktiske hovedsæde.

9) Debitors hjemsted: Det land, hvor den fysiske eller juridiske person, som er udsteder af det finansielle instrument i handelsbeholdningen eller modpart i en eksponering i handelsbeholdningen, normalt er bosiddende (i tilfælde af en fysisk person) eller er registreret (i tilfælde af en juridisk person); for en juridisk person, hvis faktiske hovedsæde er beliggende i et andet land end det land, hvor personen er registreret, forstås ved »debitors hjemsted« det land, hvor personen har sit faktiske hovedsæde.

10) Indkomstens hjemsted: Det land, hvor aktiverne, som genererer den indkomst, der er den primære kilde til tilbagebetaling af forpligtelsen i forbindelse med en eksponering hidrørende fra specialiseret långivning, er beliggende.

11) Udenlandsk eksponering: En generel krediteksponering, hvis låntager ikke er beliggende i virksomhedens hjemland.

12) Eksponering hidrørende fra specialiseret långivning: En generel krediteksponering, som besidder de egenskaber, der er omhandlet i artikel 147, stk. 8, i Europa-Parlamentets og Rådets forordning (EU) nr. 575/2013 af 26. juni 2013 om tilsynsmæssige krav til kreditinstitutter og investeringsselskaber, som sat i kraft for Grønland ved lov.

Opgørelse af den virksomhedsspecifikke kontracykliske kapitalbuffersats

**§ 3.** Den virksomhedsspecifikke kontracykliske kapitalbuffersats, der skal anvendes til opgørelsen af den virksomhedsspecifikke kontracykliske kapitalbuffer, beregnes som et vægtet gennemsnit af de kontracykliske buffersatser, som er gældende i de lande, hvor virksomheden har relevante krediteksponeringer. Som vægte anvendes det samlede kapitalgrundlagskrav for kreditrisici, som vedrører de relevante krediteksponeringer i de pågældende lande, divideret med det samlede kapitalgrundlagskrav for kreditrisici, som vedrører alle de relevante krediteksponeringer, jf. stk. 2 og 3.

*Stk. 2.* Det samlede kapitalgrundlagskrav for kreditrisici, jf. stk. 1, skal beregnes i overensstemmelse med tredje del, afsnit II og IV, i Europa-Parlamentets og Rådets forordning (EU) nr. 575/2013 af 26. juni 2013 om tilsynsmæssige krav til kreditinstitutter og investeringsselskaber, som sat i kraft for Grønland ved lov.

*Stk. 3.* En relevant krediteksponerings geografiske beliggenhed afgøres

i overensstemmelse med §§ 4-6.

*Beliggenhed af generelle krediteksponeringer*

**§ 4.** Virksomheden skal henføre alle generelle krediteksponeringer til låntagers hjemsted i overensstemmelse med § 2, nr. 8, jf. dog stk. 2-5.

*Stk. 2.* Virksomheden skal henføre generelle krediteksponeringer mod CIU'er som omhandlet i artikel 112, litra o, i Europa-Parlamentets og Rådets forordning (EU) nr. 575/2013 af 26. juni 2013 om tilsynsmæssige krav til kreditinstitutter og investeringsselskaber, som sat i kraft for Grønland ved lov, til hjemstedet for låntageren i de underliggende eksponeringer. Har låntagerne i de underliggende eksponeringer i en CIU-eksponering mere end én beliggenhed, kan virksomheden henføre eksponeringen til hjemstedet for den låntager i de underliggende eksponeringer, som tegner sig for den største andel af de underliggende eksponeringer.

*Stk. 3.* Virksomheden skal henføre eksponeringer hidrørende fra specialiseret långivning som omhandlet i artikel 147, stk. 8, i Europa-Parlamentets og Rådets forordning (EU) nr. 575/2013 af 26. juni 2013 om tilsynsmæssige krav til kreditinstitutter og investeringsselskaber, som sat i kraft for Grønland ved lov, til indkomstens hjemsted.

*Stk. 4.* Virksomheden skal henføre generelle krediteksponeringer mod andre poster som omhandlet i artikel 112, litra q, i Europa-Parlamentets og Rådets forordning (EU) nr. 575/2013 af 26. juni 2013 om tilsynsmæssige krav til kreditinstitutter og investeringsselskaber, som sat i kraft for Grønland ved lov, til virksomhedens hjemland, hvis virksomheden ikke kan identificere låntageren i disse eksponeringer.

*Stk. 5.* Følgende generelle krediteksponeringer kan henføres til virksomhedens hjemland:

a) Eksponeringer mod CIU'er som omhandlet i artikel 112, litra o, i Europa-Parlamentets og Rådets forordning (EU) nr. 575/2013 af 26. juni 2013 om tilsynsmæssige krav til kreditinstitutter og investeringsselskaber, som sat i kraft for Grønland ved lov, hvis virksomheden ikke kan identificere hjemstedet for låntageren eller låntagerne i de underliggende eksponeringer ud fra internt eller eksternt tilgængelige oplysninger uden uforholdsmæssige vanskeligheder.

b) Udenlandske eksponeringer, hvis omfang ikke overstiger 2 pct. af summen af den pågældende virksomheds generelle krediteksponeringer, eksponeringer i handelsbeholdningen og securitiseringseksponeringer. Virksomheden skal ved beregning af summen af de generelle krediteksponeringer, eksponeringer i handelsbeholdningen og securitiseringseksponeringer se bort fra generelle krediteksponeringer, hvis beliggenhed er fastlagt i overensstemmelse med litra a samt stk. 4.

*Stk. 6.* Virksomhederne skal beregne procentsatsen omhandlet i stk. 5, litra b, både årligt og på ad hoc-basis. En ad hoc-beregning er påkrævet, når der indtræffer en begivenhed, som berører virksomhedens finansielle eller økonomiske situation.

*Geografisk beliggenhed af eksponeringer i handelsbeholdningen*

**§ 5.** Virksomheden skal henføre eksponeringer i handelsbeholdningen til debitors hjemsted i overensstemmelse med § 2, nr. 9, jf. dog stk. 2-3.

*Stk. 2.* Virksomheden fastlægger for eksponeringer i handelsbeholdningen omfattet af kapitalgrundlagskravene i tredje del, afsnit IV, kapitel 5, i Europa-Parlamentets og Rådets forordning (EU) nr. 575/2013 af 26. juni 2013 om tilsynsmæssige krav til kreditinstitutter og investeringsselskaber, som sat i kraft for Grønland ved lov, den geografiske beliggenhed ved at multiplicere deres samlede risikoeksponeringsbeløb med forholdet mellem:

a) kapitalgrundlagskravene for underporteføljer opdelt efter den geografiske beliggenhed fastlagt i overensstemmelse med modellen i tredje del, afsnit IV, kapitel 5, i Europa-Parlamentets og Rådets forordning (EU) nr. 575/2013 af 26. juni 2013 om tilsynsmæssige krav til kreditinstitutter og investeringsselskaber, som sat i kraft for Grønland ved lov, og

b) summen af kapitalgrundlagskravene fastlagt i litra a for alle geografiske beliggenheder.

*Stk. 3.* Virksomheden kan henføre disse eksponeringer til virksomhedens hjemland, hvis de samlede eksponeringer i handelsbeholdningen ikke overstiger 2 pct. af summen af deres generelle krediteksponeringer, eksponeringer i handelsbeholdningen og securitiseringseksponeringer.

*Stk. 4.* Virksomhederne skal beregne procentsatsen omhandlet i stk. 3 både årligt og på ad hoc-basis. En ad hoc-beregning er påkrævet, når der indtræffer en begivenhed, som berører virksomhedens finansielle eller økonomiske situation.

*Geografisk beliggenhed af securitiseringseksponeringer*

**§ 6.** Virksomheden skal henføre en securitiseringseksponering til hjemstedet for låntageren i de underliggende eksponeringer, jf. dog stk. 2-3.

*Stk. 2.* Har låntagerne i de underliggende eksponeringer i en securitiseringseksponering mere end én beliggenhed, kan virksomheden henføre denne eksponering til hjemstedet for den låntager i de underliggende eksponeringer, som tegner sig for den største andel af de underliggende eksponeringer.

*Stk. 3.* Virksomheden kan henføre securitiseringseksponeringer, for hvilke der ikke foreligger oplysninger om de underliggende securitiseringseksponeringer, til virksomhedens hjemland, hvis virksomheden ikke kan identificere den underliggende låntager ud fra internt eller eksternt tilgængelige oplysninger, eller det vil være uforholdsmæssigt vanskeligt at indhente disse oplysninger.

Det maksimale udlodningsbeløb

**§ 7.** Det maksimale udlodningsbeløb beregnes ved at multiplicere det beløb, der fremkommer efter stk. 3, med den faktor, der fastsættes i overensstemmelse med stk. 4.

*Stk. 2.* Et maksimalt udlodningsbeløb beregnet i medfør af stk. 1 reduceres, hvis virksomheden har foretaget en eller flere af følgende handlinger:

1) Foretaget udlodning, der vedrører egentlig kernekapital, jf. § 125 b, stk. 7, i lov om finansiel virksomhed, som sat i kraft for Grønland ved kongelig anordning.

2) Indført forpligtelser til at betale variabel løn eller skønsmæssigt fastsatte pensionsydelser eller betale variabel løn, såfremt forpligtelsen til at betale er blevet indført på et tidspunkt, hvor virksomheden ikke opfyldte det kombinerede kapitalbufferkrav.

3) Foretaget betalinger, der vedrører hybride kernekapitalinstrumenter.

*Stk. 3.* Det beløb, der skal multipliceres i overensstemmelse med stk. 1, skal bestå af summen af nr. 1 og 2 fratrukket nr. 3.

1) Virksomhedens foreløbige overskud, som ikke indgår i den egentlige kernekapital i henhold til artikel 26, stk. 2, i Europa-Parlamentets og Rådets forordning (EU) nr. 575/2013 af 26. juni 2013 om tilsynsmæssige krav til kreditinstitutter og investeringsselskaber, som sat i kraft for Grønland ved lov, og som er opstået siden den seneste beslutning om udlodning af overskud, eller enhver af de i stk. 2 omhandlede handlinger.

2) Virksomhedens overskud ved årets udgang, som ikke indgår i den egentlige kernekapital i henhold til artikel 26, stk. 2, i Europa-Parlamentets og Rådets forordning (EU) nr. 575/2013 af 26. juni 2013 om tilsynsmæssige krav til kreditinstitutter og investeringsselskaber, som sat i kraft for Grønland ved lov, og som er opstået siden den seneste beslutning om udlodning af overskud, eller enhver af de i stk. 2 omhandlede handlinger.

3) Beløb, som virksomheden skulle betale i skat, hvis de poster, der er omhandlet i nr. 1 og 2 i dette stykke, blev overført til virksomhedens egentlige kernekapital i henhold til artikel 26, stk. 2, i Europa-Parlamentets og Rådets forordning (EU) nr. 575/2013 af 26. juni 2013 om tilsynsmæssige krav til kreditinstitutter og investeringsselskaber, som sat i kraft for Grønland ved lov.

*Stk. 4.* Den faktor, der skal multipliceres i overensstemmelse med stk. 1, fastlægges ud fra størrelsen af den egentlige kernekapital, som virksomheden opretholder, og som ikke anvendes til at opfylde kapitalgrundlagskravet i henhold til artikel 92, stk. 1, litra c i Europa-Parlamentets og Rådets forordning (EU) nr. 575/2013 af 26. juni 2013 om tilsynsmæssige krav til kreditinstitutter og investeringsselskaber, som sat i kraft for Grønland ved lov, samt eventuelle solvenstillæg til dette krav, jf. § 124 i lov om finansiel virksomhed, som sat i kraft for Grønland ved kongelig anordning, som ikke er fastsat for at tage højde for risikoen for overdreven gearing. Faktoren er:

1) 0 pct., såfremt den egentlige kernekapital befinder sig i det kombinerede kapitalbufferkravs første kvartil, jf. stk. 5,

2) 20 pct., såfremt den egentlige kernekapital befinder sig i det kombinerede kapitalbufferkravs anden kvartil, jf. stk. 5,

3) 40 pct., såfremt den egentlige kernekapital befinder sig i det kombinerede kapitalbufferkravs tredje kvartil, jf. stk. 5, og

4) 60 pct., såfremt den egentlige kernekapital befinder sig i det kombinerede kapitalbufferkravs fjerde kvartil, jf. stk. 5.

*Stk. 5.* Den nedre og øvre grænse for det kombinerede kapitalbufferkravs kvartiler beregnes i overensstemmelse med bilag 1.

**§ 8.** En virksomheds underretning om det maksimale udlodningsbeløb skal indsendes til Finanstilsynet straks, jf. § 125 b, stk. 4, i lov om finansiel virksomhed, som sat i kraft for Grønland ved kongelig anordning. Underretningen skal dog senest indsendes sammen med kapitalbevaringsplanen, jf. § 125 c, stk. 1, i lov om finansiel virksomhed, som sat i kraft for Grønland ved kongelig anordning.

*Det maksimale gearingsrelaterede udlodningsbeløb*

**§ 9.** Det maksimale gearingsrelaterede udlodningsbeløb beregnes ved at multiplicere det beløb, der fremkommer efter stk. 3, med den faktor, der fastsættes i overensstemmelse med stk. 4.

*Stk. 2*. Et gearingsrelateret maksimalt udlodningsbeløb beregnet i medfør af stk. 1 reduceres, hvis virksomheden har foretaget en eller flere af følgende handlinger:

1) Foretaget udlodning, der vedrører egentlig kernekapital, jf. § 125 b, stk. 7, i lov om finansiel virksomhed, som sat i kraft for Grønland ved kongelig anordning.

2) Indført forpligtelser til at betale variabel løn eller skønsmæssigt fastsatte pensionsydelser eller betale variabel løn, såfremt forpligtelsen til at betale er blevet indført på et tidspunkt, hvor virksomheden ikke opfyldte det kombinerede kapitalbufferkrav.

3) Foretaget betalinger, der vedrører hybride kernekapitalinstrumenter.

*Stk. 3*. Det beløb, der skal multipliceres i overensstemmelse med stk. 1, skal bestå af summen af nr. 1 og 2 fratrukket nr. 3.

1) Virksomhedens foreløbige overskud, som ikke indgår i den egentlige kernekapital i henhold til artikel 26, stk. 2, i Europa-Parlamentets og Rådets forordning (EU) nr. 575/2013 af 26. juni 2013 om tilsynsmæssige krav til kreditinstitutter og investeringsselskaber, som sat i kraft for Grønland ved lov, og som er opstået siden den seneste beslutning om udlodning af overskud, eller enhver af de i stk. 2 omhandlede handlinger.

2) Virksomhedens overskud ved årets udgang, som ikke indgår i den egentlige kernekapital i henhold til artikel 26, stk. 2, i Europa-Parlamentets og Rådets forordning (EU) nr. 575/2013 af 26. juni 2013 om tilsynsmæssige krav til kreditinstitutter og investeringsselskaber, som sat i kraft for Grønland ved lov, og som er opstået siden den seneste beslutning om udlodning af overskud, eller enhver af de i stk. 2 omhandlede handlinger.

3) Beløb, som virksomheden skulle betale i skat, hvis de poster, der er omhandlet i nr. 1 og 2 i dette stykke, blev overført til virksomhedens egentlige kernekapital i henhold til artikel 26, stk. 2, i Europa-Parlamentets og Rådets forordning (EU) nr. 575/2013 af 26. juni 2013 om tilsynsmæssige krav til kreditinstitutter og investeringsselskaber, som sat i kraft for Grønland ved lov.

*Stk. 4*. Den faktor, der skal multipliceres i overensstemmelse med stk. 1, fastlægges ud fra størrelsen af den egentlige kernekapital, som virksomheden opretholder, og som ikke anvendes til at opfylde kapitalgrundlagskravet i henhold til artikel 92, stk. 1, litra d, i Europa-Parlamentets og Rådets forordning (EU) nr. 575/2013 af 26. juni 2013 om tilsynsmæssige krav til kreditinstitutter og investeringsselskaber, som sat i kraft for Grønland ved lov, samt egentlig kernekapital samt eventuelle solvenstillæg til dette krav, jf. § 124 i lov om finansiel virksomhed, som sat i kraft for Grønland ved kongelig anordning, som er fastsat til at tage højde for risikoen for overdreven gearing. Faktoren er:

1) 0 pct., såfremt den egentlige kernekapital befinder sig i gearingsgradbufferkravets første kvartil, jf. stk. 5,

2) 20 pct., såfremt den egentlige kernekapital befinder sig i gearingsgradbufferkravets anden kvartil, jf. stk. 5,

3) 40 pct., såfremt den egentlige kernekapital befinder sig i gearingsgradbufferkravets tredje kvartil, jf. stk. 5, og

4) 60 pct., såfremt den egentlige kernekapital befinder sig i gearingsgradbufferkravets fjerde kvartil, jf. stk. 5.

*Stk. 5*. Den nedre og øvre grænse for gearingsgradbufferkravets kvartiler beregnes i overensstemmelse med bilag 2.

**§ 10.** En virksomheds underretning om det maksimale gearingsrelaterede udlodningsbeløb skal indsendes til Finanstilsynet straks, jf. § 125 b, stk. 4, i lov om finansiel virksomhed, som sat i kraft for Grønland ved kongelig anordning. Underretningen skal dog senest indsendes sammen med kapitalbevaringsplanen, jf. § 125 c, stk. 1, i lov om finansiel virksomhed, som sat i kraft for Grønland ved kongelig anordning.

Kapitalbevaringsplan

**§ 11.** Kapitalbevaringsplanen, der skal udarbejdes og indsendes til Finanstilsynet, skal mindst indeholde

1) et overslag over indtægter og udgifter samt et estimat for udviklingen i balanceposter,

2) foranstaltninger til at øge virksomhedens egentlige kernekapitalprocent, kernekapitalprocent og supplerende kapitalprocent, jf. artikel 92, stk. 1, i Europa-Parlamentets og Rådets forordning (EU) nr. 575/2013 af 26. juni 2013 om tilsynsmæssige krav til kreditinstitutter og investeringsselskaber, som sat i kraft for Grønland ved lov,

3) en plan og tidsramme for forhøjelse af kapitalgrundlaget med det formål at opfylde det kombinerede kapitalbufferkrav fuldt ud og

4) en plan for udlodning af overskud og enhver anden af de i § 7, stk. 2 og § 9, stk. 2 omhandlede handlinger. Planen skal som minimum løbe regnskabsåret ud.

*Stk. 2.* Finanstilsynet kan påbyde virksomheden, inden for en nærmere angivet frist, at indsende øvrige oplysninger, som Finanstilsynet finder nødvendige for at kunne foretage en vurdering af kapitalbevaringsplanen.

*Stk. 3.* Kapitalbevaringsplanen skal godkendes af virksomhedens bestyrelse.

*Stk. 4.* Kapitalbevaringsplanen skal opdateres og indsendes til Finanstilsynet til fornyet godkendelse, hvis virksomheden konstaterer, at der er væsentlig risiko for, at virksomheden ikke kan leve op til planen og tidsrammen for forhøjelse af kapitalgrundlaget, jf. stk. 1, nr. 3.

Foranstaltninger

**§ 12.** Overtrædelse af bestemmelserne i § 3, stk. 1 og 2, § 8, § 10, samt § 11 stk. 1 og 3, foranstaltes efter kriminallov for Grønland med bøde.

*Stk. 2.* Der kan pålægges selskaber m.v. (juridiske personer) kriminalansvar efter reglerne i 5. kapitel i kriminallov for Grønland.

Ikrafttræden

**§ 13.** Bekendtgørelsen træder i kraft den 1. februar 2024.

*Stk. 2.* Bekendtgørelse nr. 264 af 14. marts 2017 for Grønland om opgørelse af det kombinerede kapitalbufferkrav, opgørelse af det maksimale udlodningsbeløb og indholdet af en kapitalbevaringsplan for visse finansielle virksomheder ophæves.

*Finanstilsynet, den xx. xxxx 2024*

xxxxxxx

/ xxxxxx

Bilag 1

Metode til beregning af den nedre og øvre grænse for det kombinerede kapitalbufferkravs kvartiler

|  |  |
| --- | --- |
| 1) Nedre kvartilgrænse = | kombinerede kapitalbufferkrav x (Qn-1)4 |
|  |  |
| 2) Øvre kvartilgrænse = | kombinerede kapitalbufferkrav x Qn4 |

 Qn angiver den berørte kvartils ordenstal.

Bilag 2

Metode til beregning af den nedre og øvre grænse for gearingsgradbufferkravets kvartiler

|  |  |
| --- | --- |
| 1) Nedre kvartilgrænse = | gearingsgradbufferkrav x (Qn-1)4 |
|  |  |
| 2) Øvre kvartilgrænse = | gearingsgradbufferkrav x Qn4 |

 Qn angiver den berørte kvartils ordenstal.